સ્કૉટલૅન્ડ : દારૂનું સેવન ઘટાડવા સરકાર દારૂ મોંઘો કરશે\nસ્કૉટલેન્ડ દારૂ પર ન્યૂનતમ કિંમતની નીતિ લાગુ કરશે.

જોકે, આ નિર્ણય લેવામાં આ દેશને પાંચ વર્ષનો સમય લાગ્યો હતો. 14મી નવેમ્બર 2017ના રોજ યુનાઇટેડ કિંગડમની સર્વોચ્ચ અદાલતે સ્કૉટિશ સંસદે વર્ષ 2012માં પસાર કરેલા એક ખરડાના પક્ષમાં ચુકાદો આપ્યો છે.

સ્કૉચ વિસ્કિ એસોશિયેશને આ ખરડાને પડકાર્યો હતો. આ સંગઠનનો આક્ષેપ હતો કે સ્કૉટિશ સરકાર યુરોપિયન સંઘના કાયદાનો ભંગ કરી રહી છે.

તમને આ પણ વાંચવું ગમશે

હવે લગભગ આગામી વર્ષથી સ્કૉટલૅન્ડમાં દારૂની કિંમતોમાં ન્યૂનતમ કિંમતની નીતિ લાગુ પડશે. 

દારૂના સેવનથી દેશને નુકસાન

દારૂની ન્યૂનતમ કિંમતોની નીતિ લાગુ કરવા સ્કૉટલૅન્ડ છેલ્લાં પાંચ વર્ષથી કૉર્ટ કેસ લડી રહ્યું હતું

દારૂના દરેક યુનિટ પર ઓછામાં ઓછા 43 રૂપિયા વસૂલ કરવામાં આવશે. એટલે ત્યાં વિસ્કિની જે બોટલ હાલ 900 રૂપિયામાં મળી રહી છે તે આવતાં વર્ષથી 1170 રૂપિયાથી પણ વધુની કિંમતે મળશે.

આ નીતિની અસર સુપરમાર્કેટ અને વાઇન શૉપ પર પડશે. ઉપરાંત બાર અને રેસ્ટોરાં તો દારૂના પ્રતિ યુનિટે 43 રૂપિયાથી વધુનો ભાવ જ વસૂલી રહ્યા છે.

સ્કૉટિશ સત્તાધીશોનું માનવું છે કે દારૂનો આ ભાવવધારો લોકોના દારૂના સેવનમાં ઘટાડો કરશે. કારણ કે ઇંગ્લૅન્ડ અને વૅલ્સના નાગરિકો કરતા સ્કૉટલૅન્ડના નાગરિકો સરેરાશ 20 ટકા દારૂ વધુ પીવે છે. 

સ્કૉટિશ સરકાર આ મુદ્દાને વધુ પ્રાથમિકતા આપી રહી છે કારણ કે દારૂ સંબંધિત બીમારીઓના કારણે થતા મૃત્યુઓનું પ્રમાણ વર્ષ 1980થી 2010 વચ્ચેના સમયગાળામાં બમણું થઈ ચૂક્યું હતું.

દારૂનાં વધુ પડતા સેવનના કારણે સ્કૉટલૅન્ડમાં દર વર્ષે 4.75 બિલિયન ડૉલરનું નુકસાન થાય છે. પોલીસ અને સરકારી દંડ, કોર્ટ કેસમાં થતો ખર્ચ અને હોસ્પિટલમાં થતા ખર્ચનો આ રકમમાં સમાવેશ થાય છે.

પરંતુ ન્યૂનતમ કિંમત નક્કી કરવાના કારણે સમસ્યાનું સમાધાન આવશે?

ઉગ્ર ચર્ચાનો વિષય

દારૂના વધુ પડતા સેવનના કારણે સ્કૉટિશ નાગરિકોને આર્થિક નુકસાન પણ થાય છે

દારૂના કિંમત નિયમન અને સેવન મુદ્દાની આ ચર્ચા હવે થોડી ઉગ્ર બની રહી છે અને સ્કૉચ વ્હિસ્કી એસોશિયેશન આ મુદ્દે ઘણાં સમયથી કૉર્ટ કેસ લડી રહી છે.

બીજી તરફ વિશ્વના કેટલાંક સંગઠનો અને એજન્સીઓ દારૂના વધુ પડતા સેવન પર નિયંત્રણ લાવવાની નીતિનું સમર્થન કરી રહ્યા છે. 

તેમાંના કેટલાંક વ્યાપારી સંગઠનો નથી તો પણ તેમનો આ મુદ્દે તેમની અસંમતિ પ્રદર્શિત કરી રહ્યા છે. અર્થતંત્ર અને ફિલસૂફી બન્નેનો સંદર્ભ આપીને તેઓ કહી રહ્યા છે કે સરકારે આ બાબતે હસ્તક્ષેપ...\n\ntl;dr:
સ્કૉટલૅન્ડ વિશ્વનો સૌથી પહેલો એવો દેશ બન્યો છે છે, જ્યાં દારૂ (આલ્કોહોલ)ની 'યુનિવર્સલ મીનીમમ પ્રાઇઝ (વૈશ્વિક ઓછામાં ઓછી કિંમત)' નક્કી કરવામાં આવી છે.